Per a les activitats aquàtiques has de portar casquet de bany, xancles i tovallola o barnús, a part lògicament del banyador, que no ha de ser obligatòriament esportiu però t’ho aconsellem perquè la veritat és que és molt més còmode. Sigui com sigui, haurà de ser una peça de roba fabricada de manera exclusiva per al bany. A les sales de fitnes caldrà portar roba i calçat esportiu amb la sola neta o d’ús exclusiu per al Complex. Per motius higiènics, cal portar una tovallola per fer ús dels aparells, màrfegues, etc. Si no en disposes, el centre te’n pot oferir de lloguer. És molt aconsellable portar una ampolla d’aigua, la hidratació és bàsica per fer exercici.